Anna Amelia Mauve
2001 (op 94)
Anna Amelia Mauve (née Obermeyer) (1907 - 2001) was 'n Suid-Afrikaanse plantkundige wat by die Botaniese Navorsingsinstituut in Pretoria gewerk het. Meer as 4000 plantmonsters uit die Kalahari en Soutpansberg streke was deur haar gekatalogiseer. Sy het aansienlike bydraes gelewer aan die joernale Flowering Plants of Africa en Bothalia.
Obermeyer is op 30 Julie 1907 in Pretoria gebore en het Oos Eind Skool bygewoon. Sy het haar BSc in 1928 en MSc in 1931 aan die Transvaalse Universiteitskollege, Pretoria, onder CEB Bremekamp verwerf. Sy is vanaf 1929 tot 1938 aangestel as 'n botanis aan die Transvaal-museum.
Sy het in 1938 met Anton Mauve getrou en het nie na haar professionele loopbaan teruggekeer nie tot 1957 toe sy by die Suid-Afrikaanse Nasionale Biodiversiteitsinstituut aangesluit het. Sy het inderdaad teruggekeer na haar oorspronklike werk toe omdat die botaniese versamelings van die Transvaal-museum oorgeplaas was na die Nasionale Herbarium in 1953.
Haar verantwoordelikheidsgebied by die Nasionale Herbarium was petaloid monocots en sy het hierdie posisie behou totdat sy in Julie 1972 aftree-ouderdom bereik het. In Oktober 1972 na 'n kort vakansie het sy teruggekeer na die Nasionale Herbarium in 'n tydelike kapasiteit en, twaalf jaar later, in 1984 is sy bevorder tot tydelike senior landbounavorser. In Augustus 1985 het sy uiteindelik afgetree en verhuis na Pinelands, Kaapstad. Sy is op 10 Oktober 2001 in Kaapstad oorlede.
Studierigting[wysig | wysig bron]
Aan die Transvaal-museum het Obermeyer meestal met Acanthaceae en veral Barleria, Blepharis en Petalidium gewerk. Sy het 'n groot versameling plante van die Vernay-Lang-ekspedisie na die Kalahari gekatalogiseer en een van die eerste rekords van die flora van hierdie streek geskep. Sy was ook deel van 'n ekspedisie, saam met H.G.W.J. Schweickerdt en I.C. Verdoorn, na die Soutpansberg se soutpanne en het 'n verslag van die monsters van plante wat ingesamel is, geskryf.
In 1957 het Obermeyer begin werk aan petaloid monocots, en individuele nuwe spesies beskryf. Sy het ook tekste verskaf vir beelde wat in die tydskrif Flowering Plants of Africa verskyn. Deel 42 van hierdie tydskrif is aan haar toegewy. Sy het hersienings van Anthericum, Dipcadi en Lagarosiphon voltooi. Sy het meer as 4000 eksemplare ingesamel op verskeie velduitstappies in Suid-Afrika en Rhodesië in die geselskap van VFM FitzSimons.
Obermeyer is die Suid-Afrikaanse vereniging van Plantkundiges (South African Association of Botanists) se senior medalje vir plantkunde toegeken met die aanhaling dat sy meer bygedra het tot die projek as enige ander botanis. Sy was 'n lid van die Suid-Afrikaanse Biologiese vereniging en het dié se joernaal gewysig. Sy was 'n stigterslid van die Suid-Afrikaanse vereniging vir Plantkundiges, 'n lid van die Association pour l'Étude Taxonomique de la Flore d'Afrique Tropicale en 'n lid van S2A3.
Eponieme[wysig | wysig bron]
Obermeyer word herdenk in die volgende plantname:
Die standaard skrywer afkorting Oberm. word gebruik om Anna Amelia Obermeyer as die skrywer aan te dui wanneer 'n botaniese naam gebruik word.
Van die meer as 4000 eksemplare van plante wat deur Obermeyer gekatalogiseer was, word in die volgende lys van publikasies gedek:
(en) Gunn, M.; Codd, L.E.W. (1981). Codd, L.E.W., red. Botanical Exploration Southern Africa (geïllustreerde uitg.). CRC Press. p. 264. ISBN 9780869611296. Besoek op 28 Februarie 2019.
↑ 1,0 1,1 1,2 1,3 1,4 1,5 1,6 (en) (2002) “Obituary: Anna Amelia Obermeyer-Mauve” (PDF). Bothalia 32 (1): 127-130. Besoek op 26 Februarie 2019.
↑ (en) (1998) “The History of the Botanical Research Institute 1903-1989”. Bothalia 28: 217-297.
↑ (en) (1942) “Scientific results of the Vernay-Lang Kalahari Expedition”. Bulletin of the American Museum of Natural History 79 (5). Besoek op 26 Februarie 2019.
↑ (en) (1937) “An enumeration of plants collected in the northern Transvaal”. Bothalia 3: 223-258.
Wikispecies het meer inligting verwant aan: Anna Amelia Obermeyer
Plant Names Index. International Organization for Plant Information (IOPI). Retrieved 26 February 2019
Ontsluit van "https://af.wikipedia.org/w/index.php?title=Anna_Amelia_Obermeyer&oldid=2034345"
Die bladsy is laas op 30 Augustus 2019 om 14:35 bygewerk.